cyanic-selkie/wikianc huggingface dataset:
Σάντρο Βίζερ
Ο Σάντρο Βίζερ (γεννημένος στις 3 Φεβρουαρίου 1993 στη Βαντούζ) είναι ποδοσφαιριστής από το Λίχτενσταϊν, ο οποίος έχει αγωνιστεί στη γερμανική Μπούντεσλιγκα, την Αυστρία και την Ελβετία.
Καριέρα
Ο Βίζερ ξεκίνησε την καριέρα του ως νέος στην ΦΚ Τρίσεν από την οποία μετακινήθηκε στην ομάδα της πρωτεύουσας του Λίχτενσταϊν, ΦΚ Βαντούζ. Το 2006 συνέχισε την καριέρα του ως νέος στην ΦΚ Βασιλεία αγωνιζόμενος στις ηλικιακές κατηγορίες U16, U18 και U21 του ελβετικού συλλόγου. Υπέγραψε το πρώτο του επαγγελματικό συμβόλαιο στα 18ά του γενέθλια. Πραγματοποίησε το ντεμπούτο του με την ομάδα στις 20 Μαρτίου 2011 σε μια νίκη με 2–1 εκτός έδρας επί της Γκρασχόπερς Ζυρίχης. Με το τέλος της σεζόν 2010–11 της Ελβετικής Σούπερ Λίγκα, ο Σάντρο Βίζερ κατέκτησε τον τίτλο του πρωταθλητή με τη ΦΚ Βασιλεία.
Ο Βίζερ όντας γεννημένος το 1993, μπορούσε να αγωνιστεί με την νεοσύστατη ομάδα U19 της Βασιλείας στο NextGen Series της σεζόν 2011–12. Ο πρώτος αγώνας στον οποίο αγωνίστηκε ήταν αυτός απέναντι στην Τότεναμ Χότσπερ στις 17 Αυγούστου 2011.
Στις 27 Δεκεμβρίου 2011 η Βασιλεία ανακοίνωσε πως ο Βίζερ θα έπαιρνε μεταγραφή για την γερμανική Χόφενχαϊμ 1899 στη μεταγραφική περίοδο του Ιανουαρίου του 2012.
Εξωτερικοί σύνδεσμοι
Κατηγορία:Ποδοσφαιριστές από το Λίχτενσταϊν Κατηγορία:Μέσοι ποδοσφαιριστές Κατηγορία:Ποδοσφαιριστές ΦΚ Βαντούζ Κατηγορία:Ποδοσφαιριστές ΦΚ Βασιλεία Κατηγορία:Ποδοσφαιριστές Χόφενχαϊμ 1899 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Εθνικής Λίχτενσταϊν Κ21 Κατηγορία:Ποδοσφαιριστές Εθνικής Λίχτενσταϊν Κατηγορία:Ποδοσφαιριστές ΣΦ Ριντ Κατηγορία:Ποδοσφαιριστές Ρεγκιονάλλιγκα
Ιάκωβος Β΄ της Αραγωνίας
Ο Ιάκωβος Β΄ της Αραγωνίας ή Ιάκωβος Β΄ ο Δίκαιος (Καταλανικά: Jaume ΙΙ el Just, Βαλένθια, 10 Απριλίου 1267 - 2 Νοεμβρίου 1327) ήταν Βασιλιάς της Αραγωνίας, Βασιλιάς της Βαλένθια και Κόμης της Βαρκελώνης (1291 -1327), Βασιλιάς της Σαρδηνίας και Κορσικής (1297 - 1327), Βασιλιάς της Μαγιόρκας και Κύριος της Ίμπιζας και της Μινόρκας (1291 - 1295) και Βασιλιάς της Σικελίας (1285 - 1295). Ο Ιάκωβος Β΄ ήταν δευτερότοκος υιός του Πέτρου Γ΄ της Αραγωνίας και της Κωνσταντίας Χοενστάουφεν διεκδικήτριας του Βασιλείου της Σικελίας. Ο πάπας του έδωσε τον τίτλο του βασιλιά της Σαρδηνίας και της Κορσικής (1297) αλλά κυβέρνησε σε ολόκληρη την Κορσική μετά την κατάκτηση της (1234). Ο πλήρης τίτλος που κατείχε τα τελευταία 30 χρόνια της βασιλείας του ήταν "με τη χάρη του Θεού, βασιλιάς της Αραγωνίας, της Βαλένθιας, της Σαρδηνίας, της Κορσικής και κόμης της Βαρκελώνης". Ο Βονιφάτιος Η΄ παραχώρησε στον Ιάκωβο τους τίτλους του "Γονφάλονιε της εκκλησίας", "Γενικός αρχηγός και Ναύαρχος της Ρωμαϊκής εκκλησίας".
Η υπόθεση της Σικελίας
Δέχτηκε πιέσεις από τον πάπα να παραχωρήσει τη Σικελία (1295) στον πεθερό του Βασιλιά της Νεαπόλεως Κάρολο τον Χωλό γιο και διάδοχο του Καρόλου του Ανδεγαυού. Ο Ιάκωβος Β΄ συμφώνησε αλλά οι κάτοικοι του νησιού που μισούσαν την Ανδεγαυική δυναστεία την οποία είχαν εκδιώξει όταν ξέσπασε ο Σικελικός Εσπερινός (1282) εξεγέρθηκαν. Ο μικρότερος αδελφός του Φρειδερίκος Β΄ της Σικελίας κατέλαβε τη Σικελία με τη βοήθεια των κατοίκων και έγινε δεκτός με ενθουσιασμό (1296). Το 1298 επέστρεψε τις Βαλεαρίδες νήσους στον θείο του Ιάκωβο Β΄, διατήρησε όμως με τη "Συνθήκη του Ανάγκνι" τα ηπειρωτικά εδάφη στο Βασίλειο της Μαγιόρκας όπως το Μονπελιέ και το Ρουσιγιόν. Ο Ιάκωβος Β΄ της Μαγιόρκας αναγνώρισε με τη "Συνθήκη του Αργκιλέρ" (1298) την υψηλή επικυριαρχία του βασιλιά της Αραγωνίας και δέχτηκε δικαιώματα στη Σαρδηνία και την Κορσική από τον πάπα Βονιφάτιο Η΄. Ο πάπας διέταξε στον Ιάκωβο και τον Κάρολο τον Χωλό να διώξουν τον Φρειδερίκο Β΄ από τη Σικελία, για να παροτρύνει τον Φρειδερίκο να διώξει τον αδελφό του ο Βονιφάτιος του έδωσε τους τίτλους του βασιλιά της Σαρδηνίας και του "Γονφάλονιε της εκκλησίας". Ο Ιάκωβος Β΄ παρέμεινε απαθής και τελικά επέστρεψε στην Αραγωνία, ο Φρειδερίκος Β΄ κυβέρνησε τη Σικελία μέχρι τον θάνατο του (1337).
Επίθεση στην Καστίλη
Μετά την επιστροφή του στην Αραγωνία ο Ιάκωβος Β΄ αποφάσισε να κερδίσει την πρόσβαση στα μουσουλμανικά κρατίδια του νότου με τα οποία το Στέμμα της Καστίλης είχε περιορίσει την Αραγωνία. Ο Ιάκωβος Β΄ ζήτησε τη στήριξη του Ναυάρχου Μπερνάτ ντε Σαρρία, βαρόνου του Πολόπ και δημιούργησε συμμαχία με όλους τους εχθρούς του ανήλικου βασιλιά Φερδινάνδου Δ΄ της Καστίλης. Ο Ιάκωβος Β΄ ήθελε τη Μούρθια για να αποκτήσει πρόσβαση στη Γρανάδα, οι συμμαχικές δυνάμεις έκαναν επίθεση σε όλες τις κατευθύνσεις (1296), ο Ιάκωβος κατέλαβε τη Μούρθια και την κράτησε μέχρι το 1304. Οι κάτοικοι του Αράν δήλωσαν την πίστη τους στον Ιάκωβο Β΄ και τον υποστήριξαν στις διαμάχες του με τα βασίλεια της Γαλλίας και της Μαγιόρκας, σε αντάλλαγμα έδωσε μεγάλες διοικητικές και πολιτικές αυτονομίες στην Κοιλάδα του Αράν που καταγράφονται σε Λατινικό έγγραφο με το όνομα "Κουεριμονία". Ο Ιάκωβος Β΄ ξεκίνησε μεγάλες καταδιώξεις με συλλήψεις και βασανιστήρια σε λεπρούς που είχαν καταφύγει στο βασίλειο του από τη Γαλλία, έμεινε γνωστός ως "ο τρόμος των λεπρών".
Λογοτεχνία
Την περίοδο που ήταν βασιλιάς της Σικελίας (1285 - 1291) ο Ιάκωβος συνέθεσε το μοναδικό του ποίημα που έχει επιβιώσει μέχρι σήμερα στην Οξιτανική γλώσσα με λατρευτικό ρυθμό αφιερωμένο στην Παναγία. Ένας σύγχρονος συγγραφέας ο Αρνώ ντε Βιλανόβα μετέφρασε το ποίημα στα Λατινικά (1305). Το Σχήμα λόγου που χρησιμοποίησε ο Ιάκωβος Β΄ αναλύθηκε από τον σύγχρονο συγγραφέα Άλφρεντ Τζίνροι και έχει ομοιότητες με τον Μεσαιωνικό συγγραφέα Ρομάν ντε Φωβέλ.
Ο Ιάκωβος ξεκίνησε το ποίημα του συγκρίνοντας την εκκλησία με ένα καράβι στην τρικυμία και με καπετάνιο τον πάπα :
"Mayre de Deu e fylha, verge humil e vera, vostra nau vos apela que l'aydetz, quar perylha."
Μετάφραση :
"Μητέρα Θεού και κόρη Παρθένος ταπεινή και αληθινή το πλοίο σου σε καλεί να το βοηθήσεις επειδή βρίσκεται σε κίνδυνο"
Η λογοτεχνική ποιότητα των στίχων δείχνει ότι το ποίημα γράφτηκε την εποχή που ο Ιάκωβος Β΄ βρισκόταν σε σύγκρουση με τον παπισμό, το ύφος του ήταν προπαγανδιστικό με στόχο να δείξει την ευσέβεια του στην εκκλησία και όχι στον πάπα. Οι τελευταίοι στίχοι ζητούν από την Παρθένο να προστατεύσει τον βασιλιά από την αμαρτία.
"Μητέρα δώσε μου δύναμη να πολεμήσω την αδυναμία μου και φύλαξέ με από τον δρόμο της αμαρτίας, που με καταστρέφει"
Οικογένεια
Νυμφεύτηκε σε πρώτο γάμο την Ισαβέλλα των Ιβρέα υποκόμισσα του Λιμόζ, κόρη του Σάντσο Δ΄ της Καστίλης και της συζύγου του Μαρίας της Μολίνα. Ο γάμος έγινε στη Σόρια (1 Δεκεμβρίου 1291) και η νύφη ήταν μόλις 8 ετών. Ο γάμος έγινε καθαρά για συμμαχικούς λόγους και διαλύθηκε, όταν πέθανε ο πεθερός του Σάντσο Δ΄ (1295), αφού ο Ιάκωβος Β΄ αποφάσισε να αλλάξει συμμάχους.
Νυμφεύτηκε σε δεύτερο γάμο τη Λευκή των Καπετιδών-Ανζού, δεύτερη κόρη του Καρόλου Β΄ της Νάπολης και της Μαρίας της Ουγγαρίας (1 Νοεμβρίου 1295), με την οποία απέκτησε:
Νυμφεύτηκε σε τέταρτο γάμο την Ελισένδα δε Μονκάδα, κόρη του Πέτρο Β΄ δε Μονκάδα, κύριο της Αϊτόνα και του Σόσες (Ταρραγόνα, 25 Δεκεμβρίου 1322). Ο γάμος παρέμεινε άτεκνος και μετά το τέλος του βασιλιά, η Ελισένδα έζησε σαν μοναχή μέχρι το τέλος της.
Ο Ιάκωβος Β΄ της Αραγωνίας απέκτησε και φυσικά παιδιά.
Με τη Γερόλντα:
Με τη Λουκρητία:
Πηγές
Κατηγορία:Οίκος της Βαρκελώνης Κατηγορία:Βασιλείς της Αραγωνίας Κατηγορία:Μονάρχες της Σαρδηνίας και του Πεδεμοντίου Κατηγορία:Βασιλείς της Σικελίας Κατηγορία:Κόμητες της Βαρκελώνης Κατηγορία:Βασιλείς της Βαλένθια
Νίκος Τσαχιρίδης
Ο Νίκος Τσαχιρίδης (9 Σεπτεμβρίου 1933 – 3 Αυγούστου 2015 ) ήταν Έλληνας ηθοποιός. Είχε χαρακτηριστεί ως ο «σκληρός» του ελληνικού κινηματογράφου.
Βιογραφία
Ζούσε στη μονοκατοικία του στα Μελίσσια. Τα τελευταία χρόνια έπασχε από την νόσο Αλτσχάιμερ. Κηδεύτηκε στο Κοιμητήριο των Μελισσίων.
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Ποδόσφαιρο το 1896
Ελληνικό ποδόσφαιρο
Κατηγορία:Ποδόσφαιρο το 1896
Σεβίγια ΑΚ
Οι αναπληρωματικές ομάδες στην Ισπανία αγωνίζονται στο ίδιο σύστημα ποδοσφαιρικού πρωταθλήματος με τις κύριες ομάδες. Ωστόσο, απαγορεύτεται να συμμετάσχουν στην ίδια κατηγορία με την κύρια ομάδα. Έτσι, η Σεβίγια ΑΚ δεν μπορεί να προβιβαστέι στην Πριμέρα Ντιβιζιόν, κατηγορία στην οποία ανήκει η Σεβίλλη ΦΚ. Επιπρόσθετα, οι αναπληρωματικές ομάδες δεν δικαιούνται να συμμετάσχουν στο Κύπελλο Ισπανίας.
Εξωτερικοί σύνδεσμοι
Κατηγορία:Σεβίλλη ΦΚ Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1958
Γκλόρια Γκέινορ
Η Γκλόρια Γκέινορ (Gloria Gaynor, 7 Σεπτεμβρίου 1943) είναι Αμερικανίδα τραγουδίστρια.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Τραγουδιστές ποπ Κατηγορία:Βραβευμένοι με Grammy Κατηγορία:Αφροαμερικανοί
Nord Aviation
Η Nord Aviation ήταν μία κρατική Γαλλική εταιρεία κατασκευής αεροσκαφών. Δημιουργήθηκε την 1 Οκτωβρίου 1954 με την εξαγορά της SFECMAS από την S.N.C.A.N. (Société Nationale de Constructions Aéronautiques du Nord). Η εταιρεία είχε την έδρα της στο κέντρο της Γαλλίας, στο αεροδρόμιο του Μπουρζές (Bourges). Το 1970 η Nord Aviation συγχωνεύτηκε με την Sud Aviation για να δημιουργηθεί η Société Nationale d'Industrie Aérospatiale (SNIAS), που αργότερα μετονομάστηκε σε Aérospatiale και η οποία τελικά συγχωνεύτηκε με την Ευρωπαϊκή εταιρεία αεροδιαστημικής EADS το 2000.
Αεροσκάφη
thumb|200px|Εκπαιδευτικό αεροσκάφος Nord 1203 Norécrin thumb|200px|Το πρωτότυπο Nord 1500
thumb|200px|Επιβατικό αεροσκάφος Nord 262
Εξωτερικοί σύνδεσμοι
Κατηγορία:Εταιρείες κατασκευής αεροσκαφών Κατηγορία:Αεροναυπηγική
ΣΕ Λ'Οσπιταλέτ
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:ΣΕ Λ'Οσπιταλέτ Κατηγορία:Ιδρύσεις ποδοσφαιρικών ομάδων το 1957
Μητροπολίτης Γρεβενών Αιμιλιανός
Ο Αιμιλιανός Λαζαρίδης (1877 - 30 Σεπτεμβρίου 1911) ήταν Έλληνας Μικρασιάτης θεολόγος και επίσκοπος, Μητροπολίτης Γρεβενών. Ανέπτυξε σημαντική δράση για τον Ελληνισμό της Μακεδονίας στη Θεσσαλονίκη κατά τον Μακεδονικό Αγώνα και αργότερα ως Μητροπολίτης Γρεβενών. Μαρτύρησε από κομιτατζήδες και ρουμανίζοντες το 1911 σε ηλικία 34 ετών.
Βιογραφία
Ο Αιμιλιανός Λαζαρίδης γεννήθηκε το 1877 στα Πέρματα της επαρχίας Ικονίου της Μικράς Ασίας. Οι γονείς του ήταν Μικρασιάτες Έλληνες Ορθόδοξοι τουρκόφωνοι (Καραμανλήδες), όπως και όλοι οι Έλληνες της περιοχής.
Η δράση του στη Θεσσαλονίκη και την Κωνσταντινούπολη
thumb|left|Ο Αιμιλιανός Λαζαρίδης ως αρχιμανδρίτης Σπούδασε στη Θεολογική Σχολή της Χάλκης. Υπηρέτησε ως Αρχιδιάκονος στις Μητροπόλεις Κυζίκου και Θεσσαλονίκης (από τον Νοέμβριο του 1903). Στις 10 Οκτωβρίου 1904 έλαβε το οφίκιο του Αρχιμανδρίτη και τοποθετήθηκε Πρωτοσύγκελλος της Μητροπόλεως Θεσσαλονίκης. Εκεί προσέφερε σημαντικές υπηρεσίες στον Μακεδονικό Αγώνα, συνεργαζόμενος με τον Πρόξενο της Ελλάδος στη Θεσσαλονίκη Λάμπρο Κορομηλά και τον Μακεδονομάχο Αθανάσιο Σουλιώτη. Το 1906 εντάχθηκε στην αντιστασιακή «Οργάνωση Θεσσαλονίκης» του Αθανασίου Σουλιώτη που συντόνιζε τη δράση των Ελλήνων κατά τον Μακεδονικό Αγώνα.
thumb|260px|Ο [[Ναός της Αγίας Τριάδος Σταυροδρομίου|ναός Αγίας Τριάδας στο Πέραν Κωνσταντινούπολης, όπου ο Αιμιλιανός Λαζαρίδης διακονούσε ως εφημέριος και ιεροκήρυκας.]] Στη συνέχεια κλήθηκε από το Οικουμενικό Πατριαρχείο στην Κωνσταντινούπολη και τοποθετήθηκε ως εφημέριος και ιεροκήρυκας στον ιερό ναό της Αγίας Τριάδας στο Πέραν, στη συνοικία Σταυροδρομίου, όπου διακρίθηκε για την καλοσύνη και την ευσέβειά του.
Η δράση του στο Μοναστήρι και την Καβάλα
Στο Μοναστήρι υπηρέτησε ως καθηγητής των Θρησκευτικών του εκεί ελληνικού Γυμνασίου. Χειροτονήθηκε επίσης βοηθός επίσκοπος του Μητροπολίτη Πελαγονίας Ιωακείμ Φοροπούλου (με έδρα το Μοναστήρι της Άνω Μακεδονίας), υπό τον τίτλο του επισκόπου Πέτρας. Ως βοηθός του μητροπολίτη Πελαγονίας ανέπτυξε πλούσια δράση σε εθνικό και θρησκευτικό επίπεδο, σε μια δύσκολη περίοδο για τη Μακεδονία. Για την περίοδο αυτή η Βρετανική Κυανή Βίβλος μαρτυρεί: ''Η δολοφονία είναι το κυριώτερον όπλον των βουλγαρικών Κομιτάτων. Προ ουδενός υποχωρούσιν. Οι Έλληνες είναι κυρίως τα θύματά των. Κατά χιλιάδας εφονεύθησαν οι Έλληνες κατά τα τελευταία πέντε ή έξ έτη…. αθώων και αόπλων εκβιάσεις, ληστείαι, δολοφονίαι, ανδρών και γυναικών, ανελεήμονα βασανιστήρια ιερέων, ιατρών, διδασκάλων κατακρεουργήσεις, ναών εμπρησμοί… καταστροφή χριστιανών Ορθοδόξων… γενική τρομοκρατία, πλημμύρα αίματος''. Το 1909 τοποθετήθηκε Βοηθός Επίσκοπος της Μητροπόλεως Ξάνθης για το τμήμα Καβάλας. Στις 16 Μαρτίου 1910 εξελέγη Μητροπολίτης Γρεβενών.
Η δράση του στα Γρεβενά
Ο Μητροπολίτης Γρεβενών Αιμιλιανός αποτέλεσε στυλοβάτη του Μακεδονικού Ελληνισμού, προασπίζοντας την ταυτότητα των κατοίκων της ευρύτερης περιοχής των Γρεβενών. Ενίσχυε ουσιαστικά την προσπάθεια υποστήριξης και διαφύλαξης των Ελλήνων Ορθοδόξων που ήταν απαραίτητη παρά την τυπική λήξη του Μακεδονικού Αγώνα. Στην προσπάθειά του να στηρίξει το ποίμνιό του πραγματοποιούσε περιοδείες σε όλα τα χωριά της περιοχής, κηρύττοντας το Ευαγγέλιο και ενθαρρύνοντας τους χριστιανούς. Φρόντισε για την ίδρυση και τη συντήρηση ελληνικών σχολείων και ορθόδοξων ναών. Μέριμνά του στο θέμα της παιδείας ήταν και ο εναρμονισμός της διδακτέας ύλης μεταξύ των σχολείων της πόλης και αυτών της επαρχίας, η επιλογή και η διάθεση βιβλίων στους μαθητές, η πρόσληψη και η αμοιβή δασκάλου για την Αστική Σχολή των Γρεβενών.
Λόγω της πολυεπίπεδης εθνικής και θρησκευτικής του δράσης τέθηκε στο στόχαστρο των Νεότουρκων αλλά και των συμμάχων τους, που ήταν οι Βούλγαροι κομιτατζήδες και οι ρουμανίζοντες βλαχόφωνοι που δρούσαν στην περιοχή.
thumb|right|260px|Τα σώματα του Αιμιλιανού Γρεβενών και του διακόνου του thumb|right|260px|Η εξόδιος ακολουθία στα Γρεβενά
Το μαρτύριό του
Στις 30 Σεπτεμβρίου 1911, κατά τη μετάβασή του στην εκκλησία του χωριού Γκριντάδες, όπου θα λειτουργούσε, δολοφονήθηκε μαζί με το διάκονο Δημήτριο και τον συνοδό-αγωγιάτη Αθανάσιο, από κομιτατζήδες και ρουμανίζοντες βλαχόφωνους. Καθώς η δολοφονία έγινε σε δάσος και εν κρυπτώ, ο Αιμιλιανός και η συνοδεία του θεωρούνταν ως «εξαφανισμένοι» από τους κατοίκους. Αγωνία για την τύχη του μητροπολίτη Αιμιλιανού, στις 3 Οκτωβρίου του 1911, εξέφρασε δημοσίως η δημογεροντία Γρεβενών, και μια μέρα αργότερα ανακοινώνει ότι ανακάλυψε προσωπικά του αντικείμενα. Μετά από έρευνες των κατοίκων βρέθηκε το σώμα του Αιμιλιανού σε γειτονικό δάσος στις 6 Οκτωβρίου 1911 μαζί με αυτά των δυο συνοδοιπόρων του. Κηδεύτηκε την Κυριακή 8 Οκτωβρίου 1911 στα Γρεβενά.
Η μνήμη του
Ο ποιητής Γεώργιος Σουρής αποτυπώνει το πνεύμα της εποχής αφιερώνοντας ποίημά του στον μαρτυρικό ιεράρχη.
Από τους πολλούς επιμνημόσυνους λόγους που εκφωνήθηκαν ξεχωρίζει ο λόγος του Χρυσοστόμου Σμύρνης: ''«Όταν αρχιερείς καίωσιν εαυτούς ως λαμπάδας ενώπιον του ειδώλου της πατρίδος, ο δε μαρτυρικός θάνατός των γίνεται ζωής και δόξης υπόθεσις και θεμέλιον αγιωτέρου βίου, το μνημόσυνόν των δεν εναρμονίζεται με δάκρυα και θλίψιν, αλλά με υπερηφάνειαν και αγαλλίασιν. Ημίν εξ όλων εχαρίσθη όχι μόνον το εις Χριστόν ορθώς πιστεύειν, αλλά και το υπέρ Αυτού αγογγύστως πάσχειν, γενναίως μαρτυρείν και ενδόξως θνήσκειν»''. Ο Χρυσόστομος Σμύρνης θα μαρτυρήσει λίγα χρόνια αργότερα από τους Τούρκους, το 1922 στη Σμύρνη.
Επιστολές και συλλυπητήρια τηλεγραφήματα μέσα από τα αρχεία του Οικουμενικού Πατριαρχείου, αποκαλύπτουν τη θλίψη του λαού και του κλήρου της εποχής για τον μαρτυρικό θάνατο του μητροπολίτη Αιμιλιανού. Οι επιστολές αυτές δόθηκαν για πρώτη φορά στη δημοσιότητα και αναγνώσθηκαν από τον Οικουμενικό Πατριάρχη Βαρθολομαίο κατά την επίσκεψή του στα Γρεβενά το 2011.
thumb|260px|Η κεντρική πλατεία εθνομάρτυρα Αιμιλιανού των Γρεβενών, όπου βρίσκεται και η προτομή του.
Τιμή της μνήμης του
Οι κάτοικοι των Γρεβενών αλλά και οι Έλληνες μικρασιατικής καταγωγής (καθώς ο Αιμιλιανός ήταν Μικρασιάτης), τον τιμούν ως ιεροεθνομάρτυρα. Στη μνήμη του, το χωριό Γκριντάδες μετονομάστηκε σε Αιμιλιανός και το Σχίνοβο σε Δεσπότης, καθώς στο δάσος μεταξύ αυτών μαρτύρησε. Στο ακριβές σημείο όπου δολοφονήθηκε κατασκευάστηκε ναός και κενοτάφιο, όπου τελείται θεία Λειτουργία και Τρισάγιο το πρώτο Σάββατο του Οκτωβρίου κάθε έτους. Επίσης, το κοντινό χωριό Λιμπίνοβο μετονομάστηκε σε Διάκος στη μνήμη του διακόνου Δημητρίου που μαρτύρησε μαζί με τον Μητροπολίτη Αιμιλιανό.
Προς τιμήν του Αιμιλιανού Γρεβενών, οδοί που φέρουν το όνομά του βρίσκονται στη Νέα Σμύρνη και τη Νέα Ιωνία, στη Θεσσαλονίκη, τη Σταυρούπολη, τη Μενεμένη, την Καλαμαριά, το Πανόραμα, την Κομοτηνή, την Κοζάνη και την Καστοριά. Προτομές του υπάρχουν στα Γρεβενά, στην κεντρική πλατεία Αιμιλιανού, καθώς και στην οδό Αριστοτέλους της Θεσσαλονίκης που ανεγέρθηκε από Μικρασιάτες συμπατριώτες του. Ακόμη, ανδριάντας του ανεγέρθηκε στο Επισκοπείο Γρεβενών.
Σημειώσεις
<references group="lower-greek"/>
Πηγές
Αιμιλιανός Αιμιλιανός Αιμιλιανός Αιμιλιανός Αιμιλιανός Αιμιλιανός Αιμιλιανός Αιμιλιανός Αιμιλιανός Αιμιλιανός
Γαλιλαία
thumb|Παλιός δρόμος στη Γαλιλαία Η Γαλιλαία, εξελληνισμένος τύπος του εβραϊκού ονόματος Γαλείλ (κύκλος, περιοχή) βρίσκεται στον βορρά της περιοχής του σημερινού Ισραήλ. Είναι πολύ γνωστή τοποθεσία λόγω της αναφοράς της στη Καινή Διαθήκη.
Κατά τους χρόνους του Ιησού Χριστού Γαλιλαία ονομαζόταν ολόκληρη η περιοχή βόρεια της Σαμάρειας που αποτελούσε επαρχία της Παλαιστίνης στην οποία συμπεριλαμβάνονταν τα παλαιά εδάφη των φυλών Νεφθαλείμ, Ασήρ ή (Ασώρ ή Χαζόρ), Ζαβουλών και Ισσάχαρ. Η Γαλιλαία χωριζόταν σε Άνω και Κάτω Γαλιλαία των οποίων τα όρια καθόρισε ο Ιώσηπος όπως και τα Ταλμούδ.
Γενικά η Γαλιλαία είναι ορεινή χώρα που συνδέεται στενά με τον Λίβανο όπως η ρίζα με τον κορμό του δένδρου. Ο Ιώσηπος παρέχει σπουδαία περιγραφή αφενός για την ευφορία της Γαλιλαίας, χαρακτηρίζοντάς την μάλιστα ως "μέγα κήπο", και αφετέρου για το κλίμα της και τα υπέροχα τοπία της, πολλά των οποίων, παρά τις καταστροφές που έχουν συμβεί, διασώζονται μέχρι και σήμερα. Επίσης ο Ιώσηπος μεταξύ των άλλων υμνεί και την ανδρεία και το φιλελεύθερο πνεύμα των κατοίκων της περιοχής αυτής, των Γαλιλαίων, όπου και εξηγούνται οι επανειλημμένες στάσεις τους κατά των Ρωμαίων.
Την εποχή εκείνη, (1ος αιώνας, μ.Χ.) η Γαλιλαία περιελάμβανε, (κατά Ιώσηπο), 15 πόλεις οχυρωμένες (με τείχη) και 204 χωριά, όλα σε πλήρη ακμή. Στη περιοχή αυτή υπάγονταν και η ιχθυοτρόφος λίμνη της Γεννησαρέτ που σχετίστηκε με την ιστορία του Ιησού Χριστού, όπου κατά τους ιερούς Ευαγγελιστές φέρεται να την επισκέφθηκε 4 φορές, και μία εξ αυτών να την διέπλευσε.
Αλκυόνη (μυθολογία)
Η Αλκυόνη στην αρχαία ελληνική μυθολογία ήταν κόρη του Αιόλου της Θεσσαλίας και σύζυγος του Κύηκα. Η αγάπη τους τούς ώθησε να διαπράξουν ύβριν, προκαλώντας την οργή του Δία και της Ήρας και οδηγώντας στην μεταμόρφωσή τους σε πτηνά.
Μυθολογία
Η Αλκυόνη ήταν κόρη του βασιλιά της Θεσσαλίας Αιόλου και της Εναρέτης κατά τον Απολλόδωρο, ή της Αιγιάλης κατά τον ρωμαίο συγγραφέα Ύγινο. Αδέλφια της ήταν ο Αθάμαντας, ο Δηιονέας, η Κανάκη, η Καλύκη, ο Κρηθέας, ο Μάγνης, η Πεισιδίκη, ο Περιήρης, η Περιμήδη, ο Σαλμωνέας και ο Σίσυφος.
Παντρεύτηκε τον Κύηκα, γιο του Εωσφόρου, και έμεινε μαζί του στην Τραχίδα, της οποίας ήταν βασιλιάς.
Σύμφωνα με την περιγραφή του μύθου από τον Ψευδο-Απολλόδωρο, ο Κύηκας και η Αλκυόνη παρομοίαζαν ο ένας τον άλλον με τον Δία και την Ήρα, φτάνοντας στο σημείο να υιοθετήσουν τους χαρακτηρισμούς αυτούς ως ονόματα, γεγονός που εξόργισε τους ολύμπιους θεούς. Προκειμένου να τιμωρηθεί η ύβρις και η αλαζονεία του ζευγαριού, ο Δίας μεταμόρφωσε τον Κύηκα σε θαλασσοπούλι και την Αλκυόνη στο ομώνυμο θαλάσσιο πτηνό.
Η εκδοχή του μύθου που προσφέρει ο Οβίδιος διαφέρερει από την αρχαία ελληνική παράδοση, καθώς η μεταμόρφωση της Αλκυόνης και του Κύηκα από τους θεούς δεν προκαλείται από οργή, αλλά από οίκτο. Σύμφωνα με τον ρωμαίο ποιητή, ο Κύηκας έφυγε από την Τραχίδα με πλοίο προκειμένου να επισκεφθεί το μαντείο του Απόλλωνα στην Κλάρο- χάνει όμως την ζωή του σε τρικυμία. Η Γιούνο- η ρωμαϊκή θεότητα αντίστοιχη με την Ήρα- απαντάει σε προσευχές της Αλκυόνης και στέλνει τον Μορφέα, με την μορφή του νεκρού της συζύγου, ως αγγελιαφόρο. Μαθαίνοντας την κατάληξη του Κύηκα και αντικρίζοντας το πτώμα του στην θάλασσα την επόμενη ημέρα, η Αλκυόνη από την απελπισία της ρίχτηκε στην θάλασσα. Το τραγικό αυτό τέλος συγκινεί τους θεούς, οι οποίοι μεταμορφώνουν το ζευγάρι σε αλκυόνες.
Στις εκδοχές του Οβιδίου και του Ύγινου δεν γίνεται αναφορά στην ύβριν της Αλκυόνης και του συζύγου της και η μεταμόρφωσή τους αποδίδεται στην αυτοκτονία της Αλκυόνης μετά την απώλεια του Κύηκα. Επιπρόσθετα, και οι δύο συγγραφείς καθιστούν τον θεό Αίολο ως πατέρα της Αλκυόνης αντί του Αιόλου της Θεσσαλίας.
Αλκυονίδες μέρες
Ο Οβίδιος και ο Υγίνος αναφέρουν την μεταμόρφωση ως την προέλευση για την ετυμολογία των αλκυονίδων ημερών, τις μέρες μέσα στο χειμώνα κατά τις οποίες υπάρχει καλοκαιρία χωρίς ανέμους. Η φράση εμφανίζεται ήδη στους Όρνιθες του Αριστοφάνη, με την σημασία μιας ανέμελης και ήρεμης περιόδου. Αναφορά επίσης γίνεται και από το Λουκιανό, στο διάλογό του Αλκυών ή περί μεταμορφώσεως, όπου αναφέρει ότι οι άνεμοι κοπάζουν και η θάλασσα είναι σαν καθρέπτης, και στον  Αιλιανό  στο έργο του Περί ζώων ιδιότητος.
Μία άλλη εκδοχή θέλει τις Αλκυονίδες κόρες του Γίγαντα Αλκυονέα, επτά στον αριθμό, οι οποίες μετά το φόνο του πατέρα τους σκοτώθηκαν πηδώντας στη θάλασσα, και μεταμορφώθηκαν στη συνέχεια από την Αμφιτρίτη στα πουλιά αλκυόνες. Υπάρχει και άλλη εκδοχή, κατά την οποία η Αλκυόνη και οι έξι αδελφές τις μεταμορφώθηκαν στον αστερισμό των Πλειάδων. Οι Πλειάδες μεσουρανούν τον Ιανουάριο, όταν και γεννάει η αλκυόνα. Την αναφορά την κάνει ο Αριστοτέλης στο έργο του Περί ζώων ιστοριών, όπου αναφέρει ότι ο αλκυόνη γεννά επτά μέρες τα αβγά και επτά τα μεγαλώνει, κατά τις οποίες μέρες ο Δίας παραχώρησε τις αλκυονίδες μέρες, αναφέροντας ότι δεν συμβαίνουν παντού αλκυονίδες μέρες, αλλά στην περιοχή της Σικελίας πάντα. Ο αριθμός των Πλειάδων, επτά, ή εννιά μαζί με τους γονείς τους ή και 14 ορατές με γυμνό μάτι, ταυτίζεται με τον αριθμό των αλκυονίδων ημερών, επτά, ή 14 όπως ήταν αρχικά, επτά πριν το χειμερινό ηλιοστάσιο και επτά μετά από αυτό. Γι’ αυτό και τα διαφορετικά πρόσωπα της Αλκυόνης κόρης του Αίολου και της Αλκυόνης κόρης του Αλκυονέα μπορεί να σχετίζονται, και τουλάχιστον η μυθολογία τους αλληλοσυνδέεται.
Η εμφάνιση των αλκυονίδων ημερών σήμερα αναφέρεται στο διάστημα 15 Δεκεμβρίου με 15 Φεβρουαρίου  , διάστημα το οποίο περιέχει τη μυθολογική σύνδεση και των 14 ημερών γύρω από το ηλιοστάσιο το Δεκέμβριο, και το μύθο των Πλειάδων και την περίοδο επώασης των αβγών των αλκυόνων τον Ιανουάριο. Όσο για τον ορισμό του φαινομένου από μετεωρολογικής πλευράς, εμφανίζονται στατιστικά κατά το παραπάνω διάστημα και ιδιαίτερα το δεύτερο μισό του Ιανουαρίου, άλλοτε λίγες και άλλοτε περισσότερες, και χαρακτηρίζονται από σχετική άπνοια, ηλιοφάνεια με έως 15 ή και 20 βαθμούς και μικρή νεφοκάλυψη. Η εξήγηση του φαινομένου είναι επειδή παρατηρείται η ίδια βαρομετρική πίεση λόγω της εξισορρόπησης των βαρομετρικών πιέσεων μεταξύ της Βόρειας Ευρώπης και της περιοχής της Ελλάδας και της Νοτιοανατολικής Ευρώπης, που έχει ως αποτέλεσμα μια αντί-κυκλωνική κατάσταση με άπνοια και καλοκαιρία, ενώ μπορεί να ειδωθεί ως φυσιολογικό φαινόμενο απλά λόγω της θέσης της Ελλάδας στα νοτιοανατολικά, που έχει ως αποτέλεσμα σε κάποιες μέρες του χειμώνα να παρατηρείται ηλιοφάνεια και καλοκαιρία. Πρόσφατη έρευνα έδειξε ότι οι αλκυονίδες μέρες ήταν ένα σταθερό μετεωρολογικό φαινόμενο κατά τον 5ο και 4ο αιώνα προ Χριστού, κατά το διάστημα 15 Ιανουαρίου με 15 Φεβρουαρίου.
Εξωτερικοί σύνδεσμοι
Κατηγορία:Πρόσωπα της ελληνικής μυθολογίας Κατηγορία:Φράσεις
Όγκνιεν Κούζμιτς
Ο Όγκνιεν Κούζμιτς (Ντόμποϊ της πρώην Γιουγκοσλαβίας, 16 Μαΐου 1990), είναι Σέρβος διεθνής καλαθοσφαιριστής. Έχει ύψος 2.13μ. και αγωνίζεται στη θέση του σέντερ για τον Ερυθρό Αστέρα Βελιγραδίου.
Σταδιοδρομία
Ο Κούζμιτς ξεκίνησε την καριέρα του στη Borac Banja Luka και τα πρώτα βήματα μπάσκετ ξεκίνησαν στο Findo Doboj. Μετά από μια σεζόν, έφυγε για να παίξει για την Korihait στο φινλανδικό πρωτάθλημα. Το 2010 επέστρεψε στη Βοσνία για να παίξει στη KK Čelik Zenica.
Το 2012, η ​​Ουνικάχα Μάλαγα τον δάνεισε στην Μπανταλόνα.
Στις 27 Σεπτεμβρίου 2013, υπέγραψε με τους Γκόλντεν Στέιτ Ουόριορς. Κατά τη διάρκεια της πρώτης και δεύτερης χρονιάς του, είχε πολλούς αγώνες, με τους πολεμιστές της Ανάπτυξης Λίγκας (NBA Development League), κερδίζοντας ένα πρωτάθλημα D-League κατά τη διάρκεια 2014-15 σεζόν. Για να προσθέσει τον τίτλο του πρωταθλητή στο ΝΒΑ, ήταν μέρος της ομάδας που κέρδισε το πρωτάθλημα νικώντας τους Cleveland Cavaliers, στους τελικούς NBA του 2015.
Τη σεζόν 2015-16 αγωνίστηκε με το νούμερο 21 στη θέση του σέντερ στην ομάδα του Παναθηναϊκού. Τον Μάρτιο κατέκτησε το Κύπελλο Ελλάδας, έχοντας νικήσει στον τελικό τον Φάρο Κερατσινίου 101-54. Στην Ευρωλίγκα έφτασε μέχρι τα προημιτελικά, αλλά αποκλείστηκε από την Μπασκόνια. Αμέσως μετά το τέλος της σειράς με τους Ισπανούς, στις 21 Απριλίου 2016, έφυγε την ομάδα. Σε 25 αναμετρήσεις της Ευρωλίγκα είχε 5,1 πόντους και 4,1 ριμπάουντ ανά 14 λεπτά συμμετοχής ερχόμενος κυρίως από τον πάγκο, ενώ πήρε μέρος και σε 16 ματς της Α1 έχοντας 4,5 πόντους και 4,6 ριμπάουντ με 13 λεπτά συμμετοχής κατά μέσο όρο.
Στις 19 Ιουλίου 2016, ο Κούζμιτς υπέγραψε τριετές συμβόλαιο με τον Ερυθρό Αστέρα. Ο Κούζμιτς κάνοντας μια πολύ καλή χρονιά ονομάστηκε MVP για τον μήνα Ιανουάριο στην Ευρωλίγκα 2016-17. Επίσης κατέκτησε την Αδριατική Λίγκα και το Κύπελλο Σερβίας.
Στις 26 Ιουλίου 2017 ανακοινώθηκε από την Ρεάλ Μαδρίτης για τα επόμενα δυο χρόνια. Στις 19 Οκτωβρίου ο Σέρβος υπέστη ολική ρήξη χιαστών στο αριστερό του γόνατο, χάνοντας το υπόλοιπο της σεζόν. Τον Αύγουστο του 2018 επέστρεψε στην ενεργό δράση. Το 2019 κατέκτησε το πρωτάθλημα Ισπανίας.
Στις 4 Ιουλίου 2019, ανακοινώθηκε από τον Ερυθρό Αστέρα. Την σεζόν 2019/20, μέτρησε 19 συμμετοχές με 3,9 πόντους και 3,5 ριμπάουντ στη Ευρωλίγκα. Στις 29 Σεπτεμβρίου 2020, ο Ερυθρός Αστέρας ανακοίνωσε ο Κούζμιτς θα παραμείνει στο Βελιγράδι μέχρι το καλοκαίρι του 2023. Στις 14 Φεβρουαρίου 2021, κέρδισε το Κύπελλο Σερβίας αφού ο Αστέρας κέρδισε στον τελικό την Μέγκα 73-60, με τον ίδιο να έχει 4 πόντους και 6 ριμπάουντ. Στις 28 Μαΐου, κατέκτησε την Αδριατική Λίγκα, νικώντας στη σειρά των τελικών την Μπούντουτσνοστ 3-2. Στις 20 Φεβρουαρίου 2022, κατέκτησε το Κύπελλο Σερβίας, αφού ο Ερυθρός Αστέρας κέρδισε στον τελικό την Παρτιζάν 85-68 με τον ίδιο να έχει 5 πόντους και 7 ριμπάουντ. Στις 6 Ιουνίου 2022 κατέκτησε για τρίτη φορά την Αδριατική Λίγκα, αφού ο Ερυθρός Αστέρας νίκησε την Παρτιζάν στη σειρά των τελικών 3-2. Στις 19 Ιουνίου, κατέκτησε και το Πρωτάθλημα Σερβίας, νικώντας στον τελικό με 71-59 την FMP. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες. Τη σεζόν 2022-23, αγωνίστηκε 21 φορές στην Ευρωλίγκα με 3 πόντους και 2.4 ριμπάουντ μέσο όρο σε 9:16′ συμμετοχής. Τον Ιούλιο του 2023, ανανέωσε το συμβόλαιό του μέχρι το 2025.
Εθνική ομάδα
Με την εθνική ομάδα της Σερβίας έχει αγωνιστεί στο Ευρωμπάσκετ 2015 και στο Ευρωμπάσκετ 2017 στο οποίο κατέκτησε το αργυρό μετάλλιο, έχοντας 7.1 πόντους, 5.1 ριμπάουντ και 1.3 ασίστ κατά μέσο όρο σε 9 αγώνες.
Παραπομπές
Κατηγορία:Σέρβοι καλαθοσφαιριστές Κατηγορία:Σέντερ Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Μπανταλόνα Κατηγορία:Καλαθοσφαιριστές Σάντα Κρουζ Ουόριορς Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές του NBA Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017
Ποδόσφαιρο το 1897
Ελληνικό ποδόσφαιρο
Κατηγορία:Ποδόσφαιρο το 1897
Κινηματογραφικό Σύμπαν της Marvel: Φάση Τέσσερα
Η Φάση Τέσσερα του Κινηματογραφικού Σύμπαντος της Marvel (MCU) είναι ένα σύνολο Αμερικανικών υπερηρωικών ταινιών και τηλεοπτικών σειρών σε παραγωγή από την Marvel Studios βασισμένες σε χαρακτήρες των Marvel Comics. Η Φάση Τέσσερα περιλαμβάνει όλες της παραγωγές της Marvel Studiosπου κυκλοφόρησαν από το 2021 μέχρι το 2022. Είναι η πρώτη φάση του franchise που περιλαμβάνει τηλεοπτικές σειρές, μαζί με τηλεοπτικά σπέσιαλ με τίτλο "Ξεχωριστές Παρουσιάσεις των Marvel Studios". Τα κινούμενα σχέδια της φάσης παράχθηκαν από την Marvel Studios Animation. Η Φάση Τέσσερα ξεκίνησε με την σειρά WandaVision που έκανε πρεμιέρα τον Ιούνιο του 2021, ενώ η πρώτη ταινία ήταν το Black Widow που κυκλοφόρησε τον Ιούλιο του 2021. Η φάση ολοκληρώθηκε με το τηλεοπτικό σπέσιαλ Οι Φύλακες του Γαλαξία Εορταστικό Αφιέρωμα τον Νοέμβριο του 2022. Οι προγραμματισμένες κυκλοφορίες ταινιών και σειρών της Φάσης Τέσσερα άλλαξαν πολλαπλές φορές εξαιτίας της πανδημίας COVID-19. Ο Κέβιν Φάιγκι ήταν παραγωγός σε κάθε ταινία, σειρά, και σπέσιαλ, μαζί με τους παραγωγούς Τζόναθαν Σβαρτς για το Ο Shang-Chi και ο Θρύλος των Δέκα Δαχτυλιδιών, Νέιτ Μουρ για το Eternals και Black Panther: Wakanda Forever, Έιμι Πασκάλ για το Spider-Man: No Way Home, και Μπραντ Ουίντερμπαουμ για το Thor: Love and Thunder. Οι εφτά ταινίες εισέπραξαν πάνω από $5.7 δισεκατομμύρια παγκοσμίως. Η Φάση Τέσσερα, μαζί με την Πέντε και την Έξι αποτελούν το The Multiverse Saga.
Τηλεοπτικές σειρές
Όλες οι τηλεοπτικές σειρές της Φάσης Τέσσερα κυκλοφόρησαν στο Disney+.
Τηλεοπτικά σπέσιαλ
Και τα δύο σπέσιαλ της Φάσης Τέσσερα κυκλοφόρησαν στο Disney+, και προωθούνται ως "Ξεχωριστές Παρουσιάσεις των Marvel Studios".
Σημειώσεις
<references group="lower-greek" />
Παραπομπές
Κατηγορία:Κινηματογραφικό Σύμπαν της Marvel: Φάση Τέσσερα Κατηγορία:Φάσεις του Κινηματογραφικού Σύμπαντος της Marvel
Ρεάλ Χαέν
Η Ρεάλ Χαέν είναι ισπανική ποδοσφαιρική ομάδα από την πόλη Χαέν της Ανδαλουσίας με έτος ίδρυσης το 1922. Συμμετέχει στη Σεγούντα Ντιβιζιόν, ενώ έδρα της είναι το Νουέβο Εστάδιο ντε Λα Βικτόρια, χωρητικότητας 12800 θεατών. Συμμετείχε 3 περιόδους στην Πριμέρα Ντιβιζιόν, 16 στην Σεγούντα Ντιβιζιόν, 27 στην Σεγούντα Ντιβιζιόν Β΄ και 24 στη Τερθέρα Ντιβιζιόν.
Εξωτερικοί Σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1922 Κατηγορία:Ρεάλ Χαέν
Ορθοκήλη
Η ορθοκήλη, ή πρόπτωση οπίσθιου κολπικού τοιχώματος, συμβαίνει όταν το ορθό σχηματίζεται σε κήλη (εξόγκωμα) στον κόλπο. Δύο κοινές αιτίες αυτού του ελαττώματος είναι ο τοκετός και η υστερεκτομή. Η ορθοκήλη τείνει επίσης να εμφανίζεται με άλλες μορφές πρόπτωσης των πυελικών οργάνων, όπως η εντεροκήλη, η σιγμοειδοκήλη και η κυστεοκήλη.
Αν και ο όρος ισχύει συχνότερα σε αυτή την κατάσταση στις γυναίκες, τα αρσενικά μπορούν επίσης να την αναπτύξουν. Οι ορθοκήλες στους άνδρες είναι σπάνιες και σχετίζονται με την προστατεκτομή.
Σημάδια και συμπτώματα
Οι ήπιες περιπτώσεις μπορεί απλά να προκαλέσουν μια αίσθηση πίεσης ή προεξοχής μέσα στον κόλπο, και την περιστασιακή αίσθηση ότι το ορθό δεν έχει αδειάσει τελείως μετά από μια κίνηση του εντέρου. Οι μέτριες περιπτώσεις μπορεί να περιλαμβάνουν δυσκολία στο κόπρανα (επειδή η προσπάθεια εκκένωσης ωθεί τα κόπρανα στην ορθοκήλη αντί για τον πρωκτό), δυσφορία ή πόνο κατά την εκκένωση ή σεξουαλική επαφή, δυσκοιλιότητα και γενική αίσθηση ότι κάτι «πέφτει» μέσα στη λεκάνη. Σοβαρές περιπτώσεις μπορεί να προκαλέσουν κολπική αιμορραγία, διαλείπουσα ακράτεια κοπράνων ή ακόμη και πρόπτωση της διόγκωσης μέσω του στόματος του κόλπου ή πρόπτωση ορθού μέσω του πρωκτού. Η δαχτυλική εκκένωση ή χειροκίνητη ώθηση στο οπίσθιο τοίχωμα του κόλπου βοηθάει στην κίνηση του εντέρου στην πλειοψηφία των περιπτώσεων ορθοκήλης. Η ορθοκήλη μπορεί να είναι αιτία συμπτωμάτων δυσχεσίας.
Αιτίες
Οι ορθοκήλες προκύπτουν από την αποδυνάμωση του πυελικού εδάφους που ονομάζεται επίσης πρόπτωση πυελικού οργάνου. Οι εξασθενημένες δομές της λεκάνης εμφανίζονται ως αποτέλεσμα μιας επισιοτομής κατά τη διάρκεια προηγούμενων γεννήσεων, ακόμη και δεκαετίες αργότερα. Άλλες αιτίες πρόπτωσης του πυελικού εδάφους μπορεί να είναι η προχωρημένη ηλικία, οι πολλαπλοί τοκετοί και ο τραυματισμός. Επιπλέον, ένα ιστορικό χρόνιας δυσκοιλιότητας και υπερβολικής καταπόνησης με τις κινήσεις του εντέρου πιστεύεται ότι παίζει ρόλο στην ορθοκήλη. Πολλαπλές γυναικολογικές ή ορθικές επεμβάσεις μπορεί επίσης να οδηγήσουν σε εξασθένηση του πυελικού εδάφους. Οι γεννήσεις που αφορούν βρέφη άνω των εννέα κιλών σε βάρος ή ταχείες γεννήσεις μπορούν να συμβάλουν στην ανάπτυξη της ορθοκήλης.
Μια υστερεκτομή ή άλλη πυελική χειρουργική επέμβαση μπορεί να είναι αιτία, όπως και η χρόνια δυσκοιλιότητα και η καταπόνηση για να περάσουν οι κενώσεις. Είναι πιο συχνή σε γυναίκες μεγαλύτερης ηλικίας παρά σε νεότερες. Τα οιστρογόνα που βοηθούν στη διατήρηση της ελαστικότητας των ιστών της λεκάνης μειώνονται μετά την εμμηνόπαυση.
Μη χειρουργική
Η θεραπεία εξαρτάται από τη σοβαρότητα του προβλήματος και μπορεί να περιλαμβάνει μη χειρουργικές μεθόδους, όπως αλλαγές στη διατροφή (αύξηση της πρόσληψης ινών και νερού), ασκήσεις πυελικού εδάφους (όπως ασκήσεις Κέγκελ), χρήση μαλακτικών κοπράνων, θεραπεία ορμονικής υποκατάστασης για γυναίκες μετά την εμμηνόπαυση και εισαγωγή πεσσού στον κόλπο. Μια δίαιτα υψηλής περιεκτικότητας σε φυτικές ίνες, που αποτελείται από 25-30 γραμμάρια φυτικών ινών ημερησίως, καθώς και αυξημένη πρόσληψη νερού (συνήθως 6-8 ποτήρια ημερησίως), βοηθούν στην αποφυγή δυσκοιλιότητας και καταπόνησης με τις κινήσεις του εντέρου και μπορεί να ανακουφίσει τα συμπτώματα της ορθοκήλης.
Χειρουργική
Η χειρουργική επέμβαση μπορεί να γίνει για τη διόρθωση της ορθοκήλης όταν τα συμπτώματα συνεχίζονται παρά τη χρήση μη χειρουργικής θεραπείας και είναι αρκετά σημαντικά για να επηρεάσουν τις δραστηριότητες της καθημερινής ζωής.
Η χειρουργική επέμβαση για τη διόρθωση της ορθοκήλης μπορεί να περιλαμβάνει την επανασύνδεση των μυών που υποστήριζαν προηγουμένως το πυελικό έδαφος. Μια άλλη διαδικασία είναι η οπίσθια κολπορραφία, η οποία περιλαμβάνει συρραφή του κολπικού ιστού. Η χειρουργική επέμβαση μπορεί επίσης να περιλαμβάνει εισαγωγή υποστηρικτικού πλέγματος (δηλαδή «μπάλωμα»). Υπάρχουν επίσης χειρουργικές τεχνικές που απευθύνονται στην επιδιόρθωση ή ενίσχυση του ορθοκολπικού διαφράγματος, αντί για απλή εκτομή ή πολλαπλασιασμό του κολπικού δέρματος που δεν παρέχει υποστήριξη. Τόσο οι γυναικολόγοι όσο και οι ορθοκολικοί χειρουργοί μπορούν να αντιμετωπίσουν αυτό το πρόβλημα. Οι πιθανές επιπλοκές της χειρουργικής διόρθωσης μιας ορθοκήλης περιλαμβάνουν αιμορραγία, λοίμωξη, δυσπαρευνία (πόνος κατά τη σεξουαλική επαφή), καθώς και υποτροπή ή ακόμη και επιδείνωση των συμπτωμάτων της ορθοκήλης. Η χρήση συνθετικών ή βιολογικών μοσχευμάτων έχει αμφισβητηθεί.
Εξωτερικοί σύνδεσμοι
Κατηγορία:Ορθό Κατηγορία:Μη φλεγμονώδεις διαταραχές της γυναικείας γεννητικής οδού
Βασιλική Λασιθίου
Η Βασιλική είναι χωριό στην Κοινότητα Παχείας Άμμου του Δήμου Ιεράπετρας στο Νομό Λασιθίου. Βρίσκεται στο βόρειο τμήμα του ισθμού της Ιεράπετρας και απέχει 2,5 χιλιόμετρα από την Παχεία Άμμο και 11 χιλιόμετρα από την Ιεράπετρα.
Μινωικός οικισμός
thumb|250px|left|Άποψη του αρχαιολογικού χώρου Βασιλικής Στο λόφο Καστέλλι, 400 μέτρα νοτιοανατολικά από το χωριό, αποκαλύφθηκε μινωικός οικισμός ο οποίος χρονολογείται από την πρωτομινωική ΙΙ εποχή (2600-2300 π.Χ.) μέχρι την υστερομινωική Ι εποχή (1550 π.Χ.). Στην ακμή του οικισμού συνέβαλε η γεωγραφική θέση του στον ισθμό της Ιεράπετρας και η εύφορη πεδιάδα που τον περιβάλλει. Σε μικρή απόσταση βρίσκεται ο μινωικός οικισμός Γουρνιά. Υπάρχουν ίχνη κατοίκησης του λόφου κατά τους Ρωμαϊκούς χρόνους.
Η πρώτη ανασκαφή έρευνα του οικισμού ήταν της Αμερικανής αρχαιολόγου Χάριετ Μπόιντ και στη συνέχεια του Αμερικανού αρχαιολόγου Ρίτσαρντ Σίγκερ την περίοδο 1904-1906. Η συστηματική ανασκαφή του χώρου συνεχίστηκε το 1970 από τον Αντώνη Ζώη, για λογαριασμό της Ελληνικής Αρχαιολογικής Εταιρείας, όταν πραγματοποιήθηκε καθαρισμός και στρωματογραφική έρευνα της παλαιότερης ανασκαφής, και ανακαλύφθηκαν γραπτά αγγεία μεγάλου ενδιαφέροντος στο υλικό της προηγούμενης ανασκαφής. Επίσης, διαπιστώθηκε η ύπαρξη μυκηναϊκής οχύρωσης και υδατογέφυρας, ίσως της παλαιοχριστιανικής εποχής.
Από αυτόν τον αρχαιολογικό τόπο προέρχονται τα περισσότερα από τα πρωτομινωικά αγγεία με το ιδιόμορφο σχήμα και κηλιδώδη εμφάνιση, τα οποία είναι γνωστά ως αγγεία ρυθμού Βασιλικής.
Σύγχρονος οικισμός
Η παλαιότερη μνεία του οικισμού γίνεται στην τουρκική απογραφή του 1671, όπου αναφέρεται ως Vasiliki με δύο χαράτσια, αλλά το χωριό θεωρείται ότι υπήρχε από την Ενετοκρατία. Στην αιγυπτιακή απογραφή του 1834, αναφέρεται ότι κατοικούσαν σε αυτό 25 οικογένειες. Το 1881 εντάχθηκε στο δήμο Καβουσίου και είχε 164 Χριστιανούς και 65 Τούρκους κατοίκους, ενώ στην απογραφή του 1900 είχε 248 κατοίκους. To 1920 ορίστηκε έδρα ομώνυμης κοινότητας, αλλά το 1925 εντάχθηκε στην κοινότητα Καβουσίου και το 1928 στην κοινότητα Παχειάς Άμμου. Το 1997 προσαρτήθηκε στον δήμο Ιεράπετρας.
Παραπομπές
Κατηγορία:Χωριά του νομού Λασιθίου Κατηγορία:Μινωικοί αρχαιολογικοί τόποι
Ιεραποστολική στάση
240px|thumb|right|Απεικόνιση της ιεραποστολικής στάσης, από τον [[Εντουάρ-Ανρί Αβρίλ]] Η ιεραποστολική στάση είναι μία στάση του σεξ, στην οποία η γυναίκα είναι ξαπλωμένη ανάσκελα και ο άντρας βρίσκεται από πάνω της, έχοντας οπτική επαφή. Στη στάση αυτή μπορεί να επιτευχθεί συνουσία καθώς και άλλες σεξουαλικές δραστηριότητες. Η συγκεκριμένη στάση θεωρείται άκρως κοινή για το ετεροφυλοφιλικό σεξ, ωστόσο χρησιμοποιείται και στο ομοφυλοφιλικό σεξ. Η ιεραποστολική στάση μπορεί να εμπεριέχει σεξουαλική διείσδυση ή προκαταρκτικό σεξ. Πληθώρα επιλογών δίνεται, επίσης, στους συντρόφους για περαιτέρω σεξουαλικές πράξεις κατά τη διάρκεια της.
Πιστεύεται ότι ο όρος της στάσης προέρχεται από την από τους χριστιανούς ιεραπόστολους, οι οποίοι, υποθετικά, ενθάρρυναν τους ανθρώπους σε αυτήν τη στάση, στους νέους τόπους που επισκέπτονταν. Παρόλα αυτά, πιθανότερο είναι η ορολογία να προήλθε από τον Άλφρεντ Κίνσεϊ στο βιβλίο του, Sexual Behavior in the Human Male (1948), μέσω μιας συρροής παρεξηγήσεων και παρερμηνειών ιστορικών εγγράφων. Στην Τοσκάνη, η στάση αναφέρεται ως η στάση των αγγέλων, ενώ σε κάποιες αραβόφωνες περιοχές, ως «ο τρόπος του φιδιού». Γενικότερα, πρόκειται για μία από τις πιο συνηθισμένες στάσεις στο σεξ.
Η ιεραποστολική στάση σε πολλές περιπτώσεις προτιμάται από ζευγάρια, που επιθυμούν μία πιο ρομαντική συνεύρεση, καθώς υπάρχει μεγάλο περιθώρια σωματικής και οπτικής επαφής (των ματιών και, γενικότερα, του προσώπου). Επίσης, τους δίνεται η δυνατότητα να φιλιούνται στο στόμα και να θωπεύονται. Επίσης, πιστεύεται ότι αυτή είναι μία από τις καλύτερες στάσεις για την αναπαραγωγή. Η συγκεκριμένη στάση δίνει στον άνδρα τον έλεγχο της έντασης, του ρυθμού καθώς και του βάθους στον κόλπο. Ωστόσο, μπορεί να δοθεί και στη γυναίκα η δυνατότητα να ελέγχει στην εν λόγω στάση. Παρόλα αυτά, η στάση αυτή δεν ενδείκνυται για τα τελευταία στάδια της εγκυμοσύνης.
Εξωτερικοί σύνδεσμοι
Κατηγορία:Στάσεις στο σεξ
Προσεχώς Βουλγάρες
Το Προσεχώς Βουλγάρες ήταν σκηνική παραγωγή του Έλληνα τραγουδιστή και περφόρμερ Τζίμη Πανούση, που παρουσιάστηκε την άνοιξη του 1997 (έναρξη 2 Απριλίου) στην αθηναϊκή μουσική αίθουσα «Μύλος», στο τέρμα της οδού Πατησίων. Η παράσταση της 7ης Μαΐου 1997 ηχογραφήθηκε και βιντεοσκοπήθηκε και κυκλοφόρησε στο εμπόριο σε CD και DVD το 2013. Τον Τζίμη Πανούση πλαισίωναν επί σκηνής οι μουσικοί: Σπύρος Πάζιος (από τα ιδρυτικά μέλη των Μουσικών Ταξιαρχιών) στην ηλεκτρική κιθάρα, Αλέκος Παρασκευόπουλος στα ντραμς, Ηλίας Αχλαδιώτης στο μπάσο και Βασίλης Γκίνος στα πλήκτρα.
Η παράσταση, που αυτοχαρακτηριζόταν σαρκαστικά «κοινωνικό δράμα», ήταν «εικονοκλαστική», ενταγμένη στο κοινωνικό πλαίσιο της εποχής. Η έμφαση δινόταν στο γεγονός ότι, πολλές κοπέλες από τις χώρες της Ανατολικής Ευρώπης και την πρώην Σοβιετική Ένωση, αναζητώντας ένα καλύτερο μέλλον ύστερα από την κατάρρευση του «υπαρκτού σοσιαλισμού», είχαν κατακλύσει την Ελλάδα, ως προϊόν έτοιμο προς κατανάλωση και εκμετάλλευση, προσωπική και επιχειρηματική. Ο τίτλος της παράστασης ήταν μια σατιρική αναφορά στην πραγματικότητα της «διψασμένης για φρέσκια αλλοδαπή σάρκα γερασμένης ελληνικής επαρχίας, αυτής, όπου από τις αρχές της δεκαετίας του '90 πλημμύρισε με έμψυχα βαλκανικά και ρωσικά “προϊόντα” ανοιχτά προς κάθε χρήση και κατάχρηση».
Έλιοτ Νες
Ο Έλιοτ Νες (αγγλικά: Eliot Ness (19 Απριλίου, 1903 - 16 Μαΐου, 1957), ήταν Αμερικανός ειδικός πράκτορας του Γραφείου Ποτοαπαγόρευσης, του Υπουργείου Δικαιοσύνης των ΗΠΑ (το μετέπειτα FBI), στο Σικάγο, στην περίοδο της ποτοαπαγόρευσης. Έγινε διάσημος χάρη στην δημιουργία της ομάδας του, τους περιβόητους Αδιαφθόρους που η βασική δουλειά τους ήταν να συλλέξουν στοιχεία για την εγκληματική αυτοκρατορία του Αλ Καπόνε, ώστε να τον παραπέμψουν στην δικαιοσύνη.
Βιογραφία
Ο Έλιοτ Νες γεννήθηκε στο Σικάγο, ως το νεότερο από τα έξι παιδιά ενός φούρναρη και της συζύγου του. Η νορβηγικής καταγωγής οικογένεια πάλευε να τα βγάλει πέρα και ο Έλιοτ μεγάλωσε μέσα στους κακόφημους δρόμους του εργατικού Σικάγου, ζώντας το έγκλημα στο πετσί του ήδη από τα πρώτα χρόνια της ζωής του. Σπούδασε οικονομικά και εμπορικό Δίκαιο στο Πανεπιστήμιο του Σικάγου και όταν πήρε το πτυχίο το 1925, έπιασε δουλειά ως ειδικός ερευνητής απατών σε χρηματοπιστωτική εταιρία της Ατλάντα. Ο Έλιοτ Νες τα πήγαινε περίφημα στα καθήκοντά του και κάποια στιγμή η εταιρία τον έστειλε πίσω στο Σικάγο, όπου οργίαζαν οι απάτες σε βάρος της. Παράλληλα με τη δουλειά του, ο Έλιοτ επέστρεψε στο πανεπιστήμιο για να κάνει ένα σεμινάριο στην εγκληματολογία και έφυγε τελικά με μεταπτυχιακό δίπλωμα στο γνωστικό αντικείμενο
Γουλιέλμος Α΄ Σανούδος
Ο Γουλιέλμος Α΄ Σανούδος (ιταλικά: Guglielmo I Sanudo, αποβιώσας το 1323), 4ος Δούκας του Αρχιπελάγους (1303 - 1323) ήταν μεγαλύτερος γιος και διάδοχος του Μάρκου Β΄ Σανούδου. ΄. Ο πατέρας του, αντί για την επικυριαρχία της Βενετίας, έδωσε όρκο υποτέλειας στον Βασιλιά της Νεαπόλεως Κάρολο Β΄ τον Χωλό. Έτσι όταν οι υποτελείς του προσπάθησαν να αυτονομηθούν, η Δημοκρατία της Βενετίας τους υποστήριξε. Οι βίαιες προσπάθειες του Γουλιέλμου Α΄ για να αποκαταστήσει την ενότητα του Δουκάτου απέτυχαν και η παρακμή του συνεχίσθηκε.
Έλιοτ Νες
Καριέρα
Όταν ο κουνιάδος του Νες, Αλεξάντερ Τζέιμι και πράκτορας του Γραφείου Ερευνών (που το 1935 θα μετονομαζόταν σε Ομοσπονδιακό Γραφείο Ερευνών - FBI) του πρότεινε να προσχωρήσει στις δυνάμεις του νόμου, ο Έλιοτ Νες δεν άργησε να δεχτεί. Το 1927 θα γίνει μέλος του Υπουργείου Οικονομικών ως «ράμπο» της Εφορίας, αν και την επόμενη χρονιά θα μετακινηθεί στο Υπουργείο Δικαιοσύνης και το ειδικό παράρτημά του, που το ονόμασαν Γραφείο Ποτοαπαγόρευσης, παίρνοντας την θέση του ανάμεσα στους χίλιους άντρες της υποδιεύθυνσης του Σικάγου. Η δουλειά του ήταν να σταματά την παράνομη διακίνηση αλκοόλ, ξεθεμελιώνοντας τις επιχειρήσεις του οργανωμένου εγκλήματος της πόλης
Οι Αδιαφθόροι
Με το που ανέλαβε τα καθήκοντά του, ο Νες έλαβε μια κλήση που τον μετέθετε σε μια νεοσύστατη υπηρεσία που σκοπό είχε να γκρεμίσει την εγκληματική αυτοκρατορία του Αλ Καπόνε. Ο Έλιοτ Νες αμέσως θα αναλάβει την οργάνωση της νέας υπηρεσίας, η οποία θα γίνει ευρέως γνωστή ως 'Οι Αδιάφθοροι' και θα αποτελούνταν στην αρχή από 50, κατόπιν 15 και στο τέλος μόνο από 11 πράκτορες, οι οποίοι άρχισαν αμέσως να ξετρυπώνουν τα  καταγώγια του Καπόνε, αν και το έργο τους μόνο εύκολο δεν ήταν επειδή όσο καιρό η αστυνομία προσπαθούσε να βρει στοιχεία που να ενοχοποιούν τον Αλ Καπόνε, όλοι κρατούσαν  το στόμα τους κλειστό είτε γιατί δωροδοκούνταν από τον «Νονό» είτε γιατί φοβούνταν την εκδίκηση της Μαφίας. Ο Νες άρχισε να ερευνά τις επιχειρήσεις- βιτρίνα του γκάγκστερ για εμπλοκή τους στη διακίνηση αλκοόλ αλλά και για άλλες απάτες ή οικονομικά αδικήματα. Ο στόχος των αδιάφθορων ήταν ο περιορισμός των πηγών εισοδήματος του Καπόνε, ώστε να υπονομευτεί η θέση του στην πιάτσα και να μην μπορεί να εξαγοράζει συνειδήσεις και εκδουλεύσεις. Πρώτη τους δουλειά, η καταστροφή των παράνομων αποστακτηρίων του Καπόνε αλλά και η συγκέντρωση ενοχοποιητικών στοιχείων για παραβιάσεις ομοσπονδιακών και πολιτειακών νόμων. Στους πρώτους έξι μήνες των 'Αδιάφθορων',ο Νες κατάφερε να σφραγίσει 19 αποστακτήρια και έξι μεγάλες μονάδες παραγωγής μπίρας. Εξίσου εντυπωσιακός ήταν και ο όγκος των ενοχοποιητικών στοιχείων που μάζεψαν οι Αδιάφθοροι, κάτι που αξιοποίησε ο Νες φέρνοντάς τα ενώπιον των δικαστικών αρχών ήδη από το 1931. Ήταν περισσότερα από 5.000 αδικήματα κατά των νόμων της Ποτοαπαγόρευσης και αφορούσαν στον ίδιο τον Καπόνε και σε 68 πρωτοκλασάτα μέλη της συμμορίας του. Ο Εισαγγελέας προτίμησε πάντως να αξιοποιήσει τα στοιχεία της Εφορίας, που του παραδόθηκαν λίγες μέρες πρωτύτερα, κρατώντας τα στοιχεία του Έλιοτ Νες ως εφεδρικά, σε περίπτωση που την γλίτωνε ο Αλ Καπόνε από τις πρώτες κατηγορίες. Τελικά ο Αλ Καπόνε θα κατηγορηθεί για 22 αδικήματα περί φοροδιαφυγής και για 5.000 παραβιάσεις του νόμου της Ποτοαπάγορευσης. Στις 17 Οκτωβρίου του 1931 ο Αλ Καπόνε θα καταδικαστεί μόνο για τα 5 αδικήματα από τα 22 συνολικά, σε 11 χρόνια κάθειρξη. Όσον αφορά τις 5.000 παραβιάσεις του νόμου Βολστιντ τελικά το δικαστήριο θα τις απορρίψει. Το 1934 μετά το τέλος της ποτοαπαγόρευσης στις ΗΠΑ, ο Έλιοτ Νες θα πάρει προαγωγή και θα γίνει ο επικεφαλής του Γραφείου Ερευνών του Σικάγο και του Οχάιο.
Γουλιέλμος Α΄ Σανούδος
Πηγές
Γουλιέλμος Α Γουλιέλμος Α
Έλιοτ Νες
Παραπομπές
Κατηγορία:Μαφία Κατηγορία:Αλ Καπόνε
Τα μήλα των Εσπερίδων (Αρχαιολογικό Μουσείο Ολυμπίας)
Τα μήλα των εσπερίδων που φιλοξενείται στο Αρχαιολογικό Μουσείο της Ολυμπίας είναι ανάγλυφη μετόπη από τον Ναό του Διός.
Ιστορικό του ευρήματος
Το ανάγλυφο βρέθηκε στις 19 Απριλίου 1876 στις γερμανικές αρχαιολογικές ανασκαφές που διενήργησαν οι Ερνστ Κούρτιους (1814–1896), Φρίντριχ Άντλερ (1827–1908) και Γκούσταβ Χίρσφελντ (1847–1895). Ήταν θαμμένη σε βάθος μισού μέτρου κάτω από ένα τρίγλυφο, και 60 εκατοστά πάνω από το αρχαίο κράσπεδο του ναού.
Περιγραφή
Σώζεται σχεδόν ολόκληρη. Λείπει η κάτω δεξιά γωνία που έσπασε κατά την πτώση της. Είναι σπασμένη σε τρια κομμάτια από το τρίγλυφο που είχε πέσει επάνω της, και το οποίο καταθρυμμάτισε την γωνία του αναγλύφου. Το ανάγλυφο εικονίζει την Αθηνά, τον Ηρακλή και τον Άτλαντα. Ο Ηρακλής κρατάει τον ουρανό στους ώμους του, με μαλακό μαξιλάρι. Η Αθηνά τον ανακουφίζει με το αριστερό της χέρι. Ο Άτλας έχει επιστρέψει από τον κήπο των Εσπερίδων προσκομίζοντας τα τρία χρυσά μήλα.
Αξιολόγηση
Είναι η καλύτερα διατηρημένη μετόπη του Ναού του Διός και η μοναδική που σώζεται σχεδόν ολόκληρη κατά μήκος και πλάτος.
Ιστορική τοποθέτηση
Είναι η αρχαιότερη μνημειακή απόδοση με θέμα τον ενδέκατο άθλο του Ηρακλή.